**Мінская гарадская электрычка** — адзін з відаў хуткаснага грамадскага чыгуначнага транспарта ў Мінску. Злучае мінскую агламерацыю з цэнтрам горада. Першая лінія ад станцыі Мінск-Пасажырскі да станцыі Беларусь (Заслаўе) у тэставым рэжыме запушчана 1 ліпеня 2011 года. Цяпер сістэма дзейнічае ў штатным рэжыме і складаецца з трох ліній ў напрамках гарадоў-спадарожнікаў — Заслаўя, Рудзенска (гарадскі пасёлак) і Смалявіч. Працягласць трох ліній з 37 станцыямі складае 116,2 кіламетры. Абслугоўваннем і перавозкай пасажыраў займаецца Беларуская чыгунка. На адной з ліній ажыццяўляецца да 19 рэйсаў на дзень.

Электрацягнік Мінскай гарадской электрычкі Stadler FLIRT на чыгуначным вакзале Мінск-Пасажырскі

Гісторыя
--------

Электрацягнікі ЭР9М і ЭПг (справа) на станцыі Мінск-Пасажырскі
У сярэдзіне 2009 года Беларуская чыгунка аб’явіла пра пачатак інвестпраекту па стварэнні сучаснага сродку грамадскага транспарту — гарадской электрычкі. 19 сакавіка 2010 года Беларуская чыгунка і швейцарскае прадпрыемства «Stadler» заключылі пагадненне пра пастаўку 6 электрацягнікоў «FLIRT» для гарадскіх ліній. Цана аднаго цягніка склала каля 6 млн долараў. Першыя два цягнікі дастаўлены ў Беларусь у лютым 2011 году, а ў тэставым рэжыме першая лінія запрацавала ўжо 1 ліпеня 2011 года.

Рэгулярны рух на першай лініі пачаўся 10 верасня 2011 года. На люты 2016 года 16 электрацягнікоў Stadler FLIRT індэксаў ЭПг і ЭПр вытворчасці «Штадлер Мінск» хадзіла ў фармаце гарадскіх і рэгіянальных ліній.

10 кастрычніка 2011 года у тэставым рэжыме быў адкрыты другі маршрут — «Мінск-Пасажырскі — ст. Рудзенск». Цяпер лінія дзейнічае ў штатным рэжыме — 8 рэйсаў на дзень у кожным напрамку.

6 лістапада 2015 года ў тэставым рэжыме быў адкрыты трэці маршрут — «Мінск-Пасажырскі — ст. Смалявічы». Цяпер лінія дзейнічае ў штатным рэжыме — 3 рэйса на дзень у кожным напрамку. 26 сакавіка 2021 года маршрут быў падоўжаны да станцыі Чырвоны сцяг, тым самым гарадскімі лініямі быў ахоплены ўвесь горад Смалявічы, уключаючы прыпыначны пункт Зарэчнае. У 2016 годзе электрацягнікі гарадскіх ліній на ўчастку Мінск-Усходні — Смалявічы перавезлі 184,7 тысяч чалавек, у 2017 годзе — 234,7 тысяч, у 2018-м — 295,8 тысяч і крыху больш за 348 тысяч пасажыраў у 2019 годзе.

Лініі
-----

| № | Напрамак | Год адкрыцця | Год адкрыцця
апошняй станцыі | Даўжыня, км | Колькасць станцый | Сярэдняя адлегласць, км | Час у шляху, хвіл. |
| --- | --- | --- | --- | --- | --- | --- | --- |
|  | **Мінск — Заслаўе** (ст. Мінск-Пасажырскі — ст. Беларусь) | 2011 | 2011 | 26,3 | 10 | 2,63 | 34—35 |
|  | **Мінск — Рудзенск** (ст. Мінск-Пасажырскі — ст. Рудзенск) | 2013 | 2013 | 41,3 | 13 | 3,18 | 43—53 |
|  | **Мінск — Смалявічы** (ст. Мінск-Пасажырскі — ст. Чырвоны Сцяг) | 2015 | 2021 | 48,6 | 14 | 3,47 | 59—74 |
| **Агулам:** | 116,2 | 37 | 3,14 |  |

### Лінія 1

| Мінск — Беларусь (гарадская электрычка) |
| --- |
|  умоўныя абазначэнні

|  |  |  |  |
| --- | --- | --- | --- |
| 

|  |
| --- |
|  |

 |  |  На Оршу   |
| 

|  |  |  |
| --- | --- | --- |
|  |  |  |

 |  |  На Асіповічы   |
| 

|  |
| --- |
|  |

 |  | Мінск-Пасажырскі +М  |
| 

|  |
| --- |
|  |

 |  | Мінск-Паўночны +М  |
| 

|  |
| --- |
|  |

 |  | Масюкоўшчына  |
| 

|  |
| --- |
|  |

 |  | Лебядзіны  |
| 

|  |
| --- |
|  |

 |  | Ждановічы  |
| 

|  |
| --- |
|  |

 |  | Мінскае Мора  |
| 

|  |
| --- |
|  |

 |  | Ратамка  |
| 

|  |
| --- |
|  |

 |  | Крыжоўка  |
| 

|  |
| --- |
|  |

 |  | Зялёнае  |
| 

|  |
| --- |
|  |

 |  | Беларусь  |
| 

|  |
| --- |
|  |

 |  |  На Маладзечна   |

 |

Цягнікі Мінскай гарадской электрычкі на шляху следвання Мінск-Пасажырскі — ст. Беларусь (Заслаўе) робяць прыпынкі на наступных станцыях:

* ст. Мінск-Пасажырскі
* ст. Мінск-Паўночны
* п. п. Масюкоўшчына (Мінск)
* п. п. Лебядзіны (Мінск)
* ст. Ждановічы
* п. п. Мінскае мора (в. Качына)
* ст. Ратамка
* п. п. Крыжоўка
* п. п. Зялёнае
* ст. Беларусь

Кошт білета (незалежна ад месца прыпынку) 1,20 рубля на пачатак верасня 2021 года.

Чыгуначны маршрут быў адкрыты ў 2011 годзе на базе дзейнай чыгуначнай магістралі. Маршрут ад станцыі Мінск-Пасажырскі да станцыі Беларусь у Заслаўі мае працягласць 26,3 км з 10 станцыямі. Час у дарозе складае каля 35 хвілін, ад канчатковых станцый штодня адпраўляюцца 17-18 рэйсаў з сярэднім інтэрвалам у 60 хвілін (мінімальны інтэрвал 25-30 хвілін у гадзіны «пік»). У спалучэнні з электрацягнікамі рэгіянальных ліній на маршруце забяспечваецца мінімальны інтэрвал у 15-20 хвілін у пікавыя гадзіны.

Са станцый Мінск-Паўночны і Мінск-Пасажырскі ажыццяўляецца перасадка на станцыі метрапалітэна Маладзёжная і перасадачны вузел Плошча Леніна/Вакзальная адпаведна.

### Лінія 2

Рудзенск
Электрацягнік Мінскай гарадской электрычкі на шляху следвання Мінск-Пасажырскі — Рудзенск робіць прыпынкі на наступных станцыях:

* Мінск-Пасажырскі
* Мінск-Паўднёвы
* Лошыца (Мінск)
* Чыгуначны
* Калядзічы
* Мачулішчы
* Асееўка
* Міханавічы
* Седча
* Зазерка
* Рыбцы
* Раўнаполле
* Рудзенск

Кошт білета (незалежна ад месца прыпынку) 1,55 рубля на пачатак верасня 2021 года.

Маршрут гарадскіх ліній у напрамку гарадскога пасёлка Рудзенск быў адкрыты на базе дзеючай чыгуначнай магістралі і дзейных маршрутаў прыгарадных электрычак. Афіцыйны запуск маршруту адбыўся ў 2013 годзе, які працаваў у тэставым рэжыме з 2011 года. Адлегласць паміж канчатковымі станцыямі складае больш за 40 кіламетраў і каля 45-55 хвілін у дарозе. Маршрут мае 13 прыпынкаў, на момант адкрыцця такіх прадугледжвалася толькі сем, усе былі практычна ў гарадской мяжы. Па маршруце штодзень курсіруюць 9 пар цягнікоў з інтэрвалам 60-90 хвілін.

### Лінія 3

Смалявічы
Электрацягнік Мінскай гарадской электрычкі на шляху следвання Мінск-Пасажырскі — Чырвоны Сцяг робіць прыпынкі на наступных станцыях:

* Мінск-Пасажырскі
* Мінск-Усходні
* Трактарны
* Сцяпянка
* Азярышча
* Калодзішчы
* Садовы
* Гарадзішча
* Слабада
* Дамашаны
* Загор’е
* Смалявічы
* Зарэчнае
* Чырвоны Сцяг

Кошт білета (незалежна ад месца прыпынку) 1,55 рубля на пачатак верасня 2021 года.

Апошняя цяпер лінія гарадской электрычкі была адкрыта ў 2015 годзе на аснове прыгарадных маршрутаў электрычкі «Мінск — Орша». Адлегласць паміж канчатковымі станцыямі складае амаль 50 кіламетраў з 60-70 хвілінамі ў дарозе, да Смалявіч — 53 хвіліны. На маршруце першапачаткова мелася 12 станцый, да якіх у 2021 годзе былі дададзены яшчэ дзве — Зарэчны і Чырвоны Сцяг (у пасёлку Акцябрскі), якія былі ўведзены для абслугоўвання пасажыраў ва ўсходніх мікрараёнах Смалявіч. Маршрут мае ўсяго чатыры рэйсы ў суткі (тры — у прамежку паміж 6 і 9 гадзінамі з інтэрвалам 60-120 хвілін; адзін — вячэрні). На станцыях Мінск-Усходні і Мінск-Пасажырскі сфарміраваны транспартна-перасадачныя вузлы з усімі лініямі мінскага метро і наземным транспартам.

### Лінія 4

Беларуская чыгунка да 2020 года планавала набыць чатыры саставы электрацягнікоў гарадскіх ліній серыі ЭПг, якія павінны былі рухацца да гарадоў-спадарожнікаў Дзяржынск і Фаніпаль. Да 2020 года планавалася і адкрыццё лініі, аднак станам на 2022 год гэтага так і не адбылося. У 2014—2017 гадах праводзілася рэканструкцыя прыпыначнага пункта Курасоўшчына, у 2019—2020 гадах праводзіліся работы па капітальным рамонце з мадэрнізацыяй чыгуначных прыпыначных пунктаў Пціч, Воўчкавічы, Бярэжа, Пяцігор’е, Станькава для арганізацыі гарадскіх перавозак. Да 2023 года плануецца выканаць рэканструкцыю і капітальны рамонт станцый Памыслішча, Фаніпаль, прыпыначных пунктаў Дзяржынск, Клыпаўшчына, Энергетык. У выпадку адкрыцця маршруту гарадскіх ліній ад Мінска да станцыі Негарэлае ён стане самым працяглым (больш за 50 кіламетраў).

Пасажыраплынь
-------------

За дзевяць месяцаў 2013 года гарадскімі лініямі было перавезена 1,45 млн пасажыраў.. Беларуская чыгунка ў 2018 годзе электрацягнікамі гарадскіх ліній перавезла амаль 3,8 млн пасажыраў, што на 8,7 % больш, чым у 2017 годзе. Станам на сярэдзіну 2019 года, пасажыры пакрывалі 21 % выдаткаў на працу цягнікоў гарадскіх ліній..

Рухомы састаў
-------------

Stadler FLIRT серыі ЭПг на станцыі Зялёнае
На пуцях мінскай электрычкі выкарыстоўваюцца чатырохвагонныя саставы сямейства Stadler FLIRT вытворчасці швейцарскай кампаніі Stadler Rail, якія ў Беларусі атрымалі індэкс ЭПг.

Перспектывы
-----------

У будучыні плануецца запуск мінскай гарадской электрычкі па маршрутам: Мінск — Нацыянальны аэрапорт «Мінск» і Мінск — Дзяржынск.

У 2019—2020 гадах на прыпыначных пунктах ад станцыі Памыслішча да станцыі Койданава былі праведзены работы па капітальным рамонце і мадэрнізацыі, для далейшай арганізацыі перавозак пасажыраў цягнікамі гарадскіх ліній паміж Мінскам і горадам-спадарожнікам Дзяржынскам. На платформах асфальтавае пакрыццё было заменена на тратуарную плітку, адрамантаваны пасажырскія павільёны, заменены апоры і свяцільні, добраўпарадкаваны аўтамабільныя пляцоўкі. У 2015—2017 гадах рэканструкцыя праводзілася на прыпыначным пункце Курасоўшчына.

Аплата праезду
--------------

Квіток на адну паездку, набыты ў касах
Кантроль за аплатай праезду ажыццяўляецца кантралёрамі-кандуктарамі ў вагонах электрацягнікоў. На электрацягніках гарадскіх ліній дзейнічаюць дзве тарыфныя зоны — гарадская і прыгарадная. Чыгуначныя платформы ад Мінска да станцый Беларусь, Міханавічы і Гарадзішча аплачваюцца па гарадскім тарыфе, астатнія — па прыгарадным. Аплата праезду ажыццяўляецца квіткамі і бескантактавымі праязнымі, сумешчанымі з наземным пасажырскім транспартам.

З 12 чэрвеня 2019 года аплата праезду ажыццяўляецца таксама і бескантактавымі банкаўскімі картамі, шляхам прыкладання іх да валідатара. Новаўвядзенне распаўсюджваецца на гарадскі тарыфны пояс.

Гл. таксама
-----------

* Чыгуначная транспартная сістэма Мінска

Зноскі
------

1. ↑  *Алена Саланенка*. Такі зручны транспарт **(нявызн.)**.  Газэта «Голас Радзімы» (19 жніўня 2009). Праверана 10 лютага 2012.(недаступная спасылка)
2. ↑  19 марта в Управлении Белорусской железной дороги состоялось подписание контракта со швейцарской компанией Stadler (Штадлер) на закупку современных электропоездов для внутригородских перевозок пассажиров в Минске.(руск.).
3. ↑  Адкрываецца рэгулярны рух электрацягнікоў у рамках праекта «Гарадскія лініі».
4. ↑  Фотафакт: Талончыкі на праезд у гарадской электрычцы аформленыя па-расійску.
5. ↑  Аляксей Кандраценка, тэлеканал «Беларусь 1» (20 лютага 2016). "Беларуская чыгунка выходзіць на новы ўзровень разьвіцьця". Белтэлерадыёкампанія. Праверана 18 лютага 2021. `{{cite news}}`: Шаблон цытавання мае пустыя невядомыя параметры: `|trans_title=`, `|separator=`, `|month=`, і `|coauthors=` (даведка)
6. ↑
7. ↑  5 лет исполнилось маршруту Минск-Смолевичи поездов городских линий Белорусской железной дороги, *rw.by*, Белорусская железная дорога (6 ноября 2020)
8. ↑  С 7 ноября на участке Минск — Руденск начнут курсировать поезда городских линий(недаступная спасылка), *stv.by*, СТВ (24 октября 2013)
9. ↑  К 2020 году БЖД пустит поезда городских линий в Фаниполь и Дзержинск, *onliner.by* (6 сентября 2020)
10. ↑  БЖД планирует запустить поезда городских линий из Минска в Фаниполь и Дзержинск, *belta.by*, БелТА (7 ноября 2020)
11. ↑
12. ↑  В январе—сентябре текущего года было перевезено 1,45 млн пассажиров **(нявызн.)**. Архівавана з першакрыніцы 10 лістапада 2013. Праверана 7 лістапада 2013.
13. ↑  На Белорусской железной дороге в 2018 году на 8,7 % возросли перевозки пассажиров поездами городских линий, *rw.by*, Белорусская железная дорога (4 января 2019)
14. ↑  В Беларуси подорожает проезд в некоторых поездах **(нявызн.)**(недаступная спасылка). Архівавана з першакрыніцы 29 ліпеня 2019. Праверана 29 ліпеня 2019.
15. ↑  Капитальный ремонт трех остановочных пунктов электричек в сторону Дзержинска завершится к октябрю, *sb.by*, «СБ. Беларусь сегодня» (1 сентября 2020)
16. ↑
17. ↑  Как пользоваться билетом на городские линии, *sb.by*, «СБ. Беларусь сегодня» (13 мая 2019)
18. ↑  Стоимость проездных документов в поездах городских линий при оплате проезда с использованием смарт-карт (БСК Минсктранс), в том числе совмещенного с проездом на городском общественном транспорте г. Минска, *pass.rw.by*, онлайн-сервис по продаже билетов БЧ
19. ↑  Новый способ оплаты проезда в поездах городских линий, *rw.by*, Белорусская железная дорога (12 июня 2019)

Спасылкі
--------

* Пра Мінскую гарадскую электрычку на сайце BELTRANSPORT.BY
* "Хуткі «Флірт»!(недаступная спасылка)
* Расклад руху гарадской электрычкі па маршруце Мінск — Беларусь (Заслаўе)
* Расклад руху гарадской электрычкі па маршруце Мінск — Рудзенск
* Городскую электричку пришпоривают крепко

| ⛭Транспарт Мінска |
| --- |
| Гарадскі | 
* Аўтобус
* Тралейбус
* Трамвай
* Метро
* Маршрутнае таксі

 |
| Аўтавакзалы | 
* Усходні аўтавакзал
* Маскоўскі аўтавакзал†
* Цэнтральны аўтавакзал
* Аўтастанцыя Аўтазаводская
* Аўтастанцыя Паўднёва-Заходняя

 |
| Чыгуначны | 
* Мінск-Пасажырскі
* Мінск-Паўднёвы
* Мінск-Паўночны
* Мінск-Сартыравальны
* Мінск-Усходні
* Інстытут культуры
* Дзіцячая чыгунка

 |
| Паветраны | 
* Аэрапорт Мінск-1†
* Нацыянальны аэрапорт Мінск

 |
| † — не існуюць |